ประกาศเทศบาลตำบลอากาศอำนวยประกาศเทศบาลตำบลอากาศอำนวยเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้เป็นไปตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดข้อมูลระบบข่าวสารส่วนบุคคล โดยจัดให้มีการนำลงพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเทศบาลตำบลอากาศอำนวยจึงจัดให้มีระบบข้อมูลข่าวสารส่วนบุคคล ดังนี้ข้อ ๑ ประเภทของบุคคลที่มีการเก็บข้อมูลไว้(๑) นายกเทศมนตรีและรองนายกเทศมนตรีตำบลอากาศอำนวย(๒) ประธานและรองประธานสภาเทศบาลตำบลอากาศอำนวย(๓) สมาชิกสภาเทศบาลตำบลอากาศอำนวย(๔) พนักงานเทศบาลสังกัดเทศบาลตำบลอากาศอำนวย(๕) ลูกจ้างประจำ สังกัดเทศบาลตำบลอากาศอำนวย(๖) พนักงานจ้างตามภารกิจ สังกัดเทศบาลตำบลอากาศอำนวย(๗) พนักงานจ้างทั่วไป สังกัดเทศบาลตำบลอากาศอำนวย(๘) บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตเทศบาลตำบลอากาศอำนวย(๙)ผู้ประกอบการหรือนิติบุคคลที่เป็นคู่สัญญากับเทศบาลตำบลอากาศอำนวย(๑๐)ผู้ประกอบการหรือนิติบุคลที่จดทะเบียนพาณิชย์ในเขตเทศบาลตำบลอากาศอำนวยข้อ ๒ ประเภทของระบบข้อมูลข่าวสารส่วนบุคคล(๑) บุคคลตาม (๑) - (๓) ของข้อ ๑ สมุดทะเบียนประวัติ(๒) บุคคลตาม (๔) - (๗) ของข้อ ๑ สมุดประวัติ/แฟ้มประวัติ(๓) บุคคลตาม (๘) และ (๙) ของข้อ ๑ ทะเบียนภาษีต่าง ๆ ใบเสร็จรับเงินฎีกาเบิกจ่ายเงินและสัญญาจ้างต่าง ๆ(๔) บุคคลตาม (๑๐) ของข้อ ๑ เอกสารประกอบคำร้องจดทะเบียนพาณิชย์ข้อ ๓ ลักษณะการใช้ข้อมูลตามปกติ(๑) บุคคลตาม (๑) ของข้อ ๑ ใช้ในการบริหารกิจการของเทศบาล(๒) บุคคลตาม (๒) และ (๓) ของข้อ ๑ ใช้ในการควบคุม ดูแลตรวจสอบการทำงานของนายกเทศมนตรีและรองนายกเทศมนตรีตำบลอากาศอำนวย(๓) บุคคลตาม (๔) - (๗) ของข้อ ๑ ใช้ในการบริหารงานบุคคลของเทศบาล(๔) บุคคลตาม (๘) - (๑๐) ของข้อ ๑ ใช้ในการบริหารงานทางการเงินการคลัง ใช้ในการเบิกจ่ายเงินให้กับคู่สัญญาและใช้เป็นหลักฐานในการเรียกเก็บภาษีหรือค่าธรรมเนียมต่าง ๆการประเมินภาษีและการประมาณการรายได้ประจำปีงบประมาณของเทศบาลข้อ ๔ วิธีการขอตรวจดูข้อมูลข่าวสาร(๑) บุคคลตาม (๑) - (๓) ของข้อ ๑ กรอกแบบฟอร์มขอตรวจสอบตามที่เทศบาลกำหนด และนายกเทศมนตรีเป็นผู้พิจารณาอนุมัติ(๒) บุคคลตาม (๔) - (๗) ของข้อ ๑ กรอกแบบฟอร์มขอตรวจสอบตามที่เทศบาลกำหนด และปลัดเทศบาลเป็นผู้พิจารณาอนุมัติ(๓) บุคคลตาม (๘) - (๑๐) ของข้อ ๑ กรอกแบบฟอร์มขอตรวจสอบตามแบบที่เทศบาลกำหนด และปลัดเทศบาลเป็นผู้พิจารณาอนุมัติข้อ ๕ วิธีการขอให้แก้ไขเปลี่ยนแปลงข้อมูล(๑) บุคคลตาม (๑) - (๓) ของข้อ ๑ ขอแก้ไขเปลี่ยนแปลงข้อมูล ดังนี้(๑.๑) ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และได้รับอนุมัติจากปลัดเทศบาลหรือนายกเทศมนตรีจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔) - (๗) ของข้อ ๑ ขอแก้ไขเปลี่ยนแปลงข้อมูล ดังนี้(๒.๑) การขอแก้ไขวัน เดือน ปี เกิดปฏิบัติตามระเบียบสำนักนายกรัฐมนตรี ว่าด้วยการแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๒๗(๒.๒) การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติดังนี้(๒.๒.๑) รายการเปลี่ยนแปลงหรือเพิ่มเติมที่จะต้องแจ้งให้เทศบาลทราบ เพื่อบันทึกในแฟ้มทะเบียนประวัติพนักงานเทศบาล- การผ่านการอบรม ดูงาน และการได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้เทศบาล จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตรและสำเนาแสดงผลการศึกษา(Transcript) จำนวน ๓ ชุด- การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุล พร้อมกับแนบแบบ ท.ร. ๑๔(สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่นเป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด(๒.๒.๒)เอกสารหลักฐานที่ส่งให้เทศบาลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกครั้ง(๓) บุคคลตาม (๘) - (๑๐) ของข้อ ๑ ขอแก้ไข เปลี่ยนแปลงข้อมูล ดังนี้(๓.๑) ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และได้รับอนุมัติจากปลัดเทศบาลหรือนายกเทศมนตรี จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ ๖ แหล่งที่มาของข้อมูล(๑) บุคคลตาม (๑) - (๓) ของข้อ ๑ เจ้าของประวัติ(๒) บุคคลตาม (๔) - (๗) ของข้อ ๑ เจ้าของประวัติ/คำสั่งแต่งตั้ง ย้ายเลื่อนขั้นเงินเดือน(๓) บุคคลตาม (๘) ของข้อ ๑ การสำรวจและการยื่นแบบเสียภาษี(๔) บุคคลตาม (๙) ของข้อ ๑ จากสัญญาและเอกสารประกอบการทำสัญญา(๕) บุคคลตาม (๑๐) ของข้อ ๑ เจ้าของผู้ยื่นคำร้องจดทะเบียนพาณิชย์ประกาศณ วันที่ ๒๖ ตุลาคม พ.ศ. ๒๕๕๔มิตรไทยใครบุตรนายกเทศมนตรีตำบลอากาศอำนวยปริยานุช/ผู้จัดทำ๓๑ มกราคม ๒๕๕๕ชาญ/ผู้ตรวจ๓ กุมภาพันธ์ ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๒๓ ง/หน้า ๑๓/๒๖ มกราคม ๒๕๕๕